CELEX: 32014D0402
Language: el
Date: 2014-06-25 00:00:00
Title: 2014/402/ΕΕ: Εκτελεστική απόφαση της Επιτροπής, της 25ης Ιουνίου 2014 , για τους περιορισμούς στις εγκρίσεις βιοκτόνων που περιέχουν IPBC, που γνωστοποιήθηκαν από τη Γερμανία σύμφωνα με την οδηγία 98/8/ΕΚ του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό C(2014) 4167]  Κείμενο που παρουσιάζει ενδιαφέρον για τον ΕΟΧ

27.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 188/85
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 25ης Ιουνίου 2014
   για τους περιορισμούς στις εγκρίσεις βιοκτόνων που περιέχουν IPBC, που γνωστοποιήθηκαν από τη Γερμανία σύμφωνα με την οδηγία 98/8/ΕΚ του Ευρωπαϊκού Κοινοβουλίου και του Συμβουλίου
   
      
         [κοινοποιηθείσα υπό τον αριθμό C(2014) 4167]
      
   
   (Κείμενο που παρουσιάζει ενδιαφέρον για τον ΕΟΧ)
   
      (2014/402/ΕΕ)
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 36 παράγραφος 3,
   Εκτιμώντας τα ακόλουθα:
   
               (1)
            
            
               Το παράρτημα I της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου (2) περιέχει τον κατάλογο των δραστικών ουσιών που έχουν εγκριθεί σε ενωσιακό επίπεδο ως συστατικά βιοκτόνων. Με την οδηγία 2008/79/ΕΚ της Επιτροπής (3) προστέθηκε στον κατάλογο η δραστική ουσία IPBC για χρήση στον τύπο προϊόντων 8, συντηρητικά ξύλου, όπως αυτός ορίζεται στο παράρτημα V της οδηγίας 98/8/ΕΚ. Δυνάμει του άρθρου 86 του κανονισμού (ΕΕ) αριθ. 528/2012, η ουσία IPBC είναι, επομένως, μια εγκεκριμένη δραστική ουσία που περιλαμβάνεται στον κατάλογο ο οποίος αναφέρεται στο άρθρο 9 παράγραφος 2 του εν λόγω κανονισμού.
            
         
               (2)
            
            
               Το Ηνωμένο Βασίλειο έχει εγκρίνει προϊόντα που περιέχουν IPBC για βιομηχανική και επαγγελματική εφαρμογή σε ξύλο μέσω αυτοματοποιημένης εμβάπτισης σε δεξαμενή εμβάπτισης που περιέχει το συντηρητικό ξύλου. Εν συνεχεία, οι εγκρίσεις αναγνωρίστηκαν αμοιβαία από άλλα κράτη μέλη.
            
         
               (3)
            
            
               Η αρμόδια αρχή της Γερμανίας για τα βιοκτόνα έλαβε αιτήσεις για αμοιβαία αναγνώριση εγκρίσεων σύμφωνα με το άρθρο 4 παράγραφος 1 της οδηγίας 98/8/ΕΚ όσον αφορά μερικά από τα εν λόγω προϊόντα («τα επίμαχα προϊόντα»). Τα επίμαχα προϊόντα περιλαμβάνονται στο παράρτημα της παρούσας απόφασης.
            
         
               (4)
            
            
               Στις 4 Οκτωβρίου 2012 και στις 6 Νοεμβρίου 2012 η Γερμανία γνωστοποίησε στην Επιτροπή, στα άλλα κράτη μέλη και στους αιτούντες την πρότασή της να επιβάλει περιορισμούς στις εγκρίσεις των επίμαχων προϊόντων σύμφωνα με το άρθρο 4 παράγραφος 4 της οδηγίας 98/8/ΕΚ. Η Γερμανία πρότεινε να μην εγκρίνει τα προϊόντα για αυτοματοποιημένη εμβάπτιση, καθότι έκρινε ότι τα προϊόντα δεν θα ικανοποιούσαν τις απαιτήσεις του άρθρου 5 παράγραφος 1 της οδηγίας 98/8/ΕΚ όσον αφορά τις επιδράσεις στην υγεία του ανθρώπου υπό τις συγκεκριμένες συνθήκες. Σύμφωνα με τις γνωστοποιήσεις, η Γερμανία επεσήμανε ορισμένες ανησυχίες όσον αφορά τη δερματική έκθεση των επαγγελματιών χρηστών στην ουσία IPBC, όταν τα προϊόντα εφαρμόζονται με αυτοματοποιημένη εμβάπτιση. Οι ανησυχίες αυτές είχαν ιδιαίτερη σημασία για τη Γερμανία, όπου σημαντικό ποσοστό των εγκαταστάσεων που χρησιμοποιούν τη συγκεκριμένη μέθοδο εφαρμογής φέρονται να έχουν χαμηλό επίπεδο αυτοματοποίησης και, συνεπώς, μεγάλη πιθανότητα επαφής του δέρματος με το επεξεργασμένο ξύλο ή με μολυσμένες επιφάνειες.
            
         
               (5)
            
            
               Για κάθε γνωστοποίηση, η Επιτροπή κάλεσε τα άλλα κράτη μέλη και τους αιτούντες να υποβάλουν γραπτώς τις σχετικές παρατηρήσεις τους εντός 90 ημερών, σύμφωνα με το άρθρο 27 παράγραφος 1 της οδηγίας 98/8/ΕΚ. Εντός αυτής της προθεσμίας υποβλήθηκαν παρατηρήσεις από διάφορα κράτη μέλη και από τους αιτούντες. Οι γνωστοποιήσεις συζητήθηκαν επίσης μεταξύ της Επιτροπής και των αρμόδιων αρχών των κρατών μελών για τα βιοκτόνα και, ανάλογα με την περίπτωση, με τους αιτούντες, κατά τις συνεδριάσεις της ομάδας έγκρισης προϊόντων και διευκόλυνσης της αμοιβαίας αναγνώρισης, καθώς και της ομάδας συντονισμού που αναφέρεται στο άρθρο 35 του κανονισμού (ΕΕ) αριθ. 528/2012.
            
         
               (6)
            
            
               Από τις εν λόγω συζητήσεις και τις παρατηρήσεις που ελήφθησαν εξήχθη το συμπέρασμα ότι τα υφιστάμενα υποδείγματα για την αξιολόγηση της ανθρώπινης έκθεσης κατά τις διεργασίες εμβάπτισης θα πρέπει να προσαρμοστούν. Η ομάδα εμπειρογνωμόνων για την ανθρώπινη έκθεση ανέπτυξε προσαρμοσμένα υποδείγματα για την εκτίμηση της έκθεσης των επαγγελματιών χρηστών που πραγματοποιούν βιομηχανική επεξεργασία ξύλου με πλήρως αυτοματοποιημένη εμβάπτιση, και η γνώμη της ομάδας επικυρώθηκε από την τεχνική συνεδρίαση της 16ης-20ής Σεπτεμβρίου 2013 για τα βιοκτόνα (4). Τα προσαρμοσμένα υποδείγματα δείχνουν ότι, όταν τα επίμαχα προϊόντα χρησιμοποιούνται με πλήρως αυτοματοποιημένες διεργασίες, η έκθεση των επαγγελματιών χρηστών στην ουσία IPBC δεν αναμένεται να έχει απαράδεκτες επιδράσεις στην ανθρώπινη υγεία κατά την έννοια του άρθρου 5 παράγραφος 1 της οδηγίας 98/8/ΕΚ.
            
         
               (7)
            
            
               Κατά συνέπεια, τα επίμαχα προϊόντα θα πρέπει να εγκριθούν με την επιφύλαξη της συμπερίληψης οδηγιών στην επισήμανση που θα περιορίζουν τη χρήση μόνο κατά την πλήρως αυτοματοποιημένη εμβάπτιση.
            
         
               (8)
            
            
               Ο κανονισμός (ΕΕ) αριθ. 528/2012 εφαρμόζεται για τα επίμαχα προϊόντα σύμφωνα με τις διατάξεις του άρθρου 92 παράγραφος 2 του εν λόγω κανονισμού. Δεδομένου ότι η νομική βάση της παρούσας πρότασης είναι το άρθρο 36 παράγραφος 3 του εν λόγω κανονισμού, η παρούσα απόφαση θα πρέπει να απευθύνεται σε όλα τα κράτη μέλη σύμφωνα με το άρθρο 36 παράγραφος 4 του κανονισμού (ΕΕ) αριθ. 528/2012.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για τα βιοκτόνα προϊόντα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η πρόταση της Γερμανίας να μην εγκρίνει τα βιοκτόνα που απαριθμούνται στο παράρτημα, για αυτοματοποιημένη εμβάπτιση, απορρίπτεται.
   Άρθρο 2
   Οι εγκρίσεις των βιοκτόνων που απαριθμούνται στο παράρτημα περιλαμβάνουν τον όρο αναγραφής των ακόλουθων οδηγιών στην επισήμανση των προϊόντων:
   
      «Το προϊόν (όνομα του προϊόντος) πρέπει να χρησιμοποιείται μόνο σε πλήρως αυτοματοποιημένες διεργασίες εμβάπτισης, όπου όλα τα στάδια της επεξεργασίας και της διαδικασίας στεγνώματος είναι μηχανοποιημένα και δεν εκτελείται καμία χειρωνακτική διακίνηση, ακόμη και όταν τα είδη που υπέστησαν επεξεργασία μεταφέρονται μέσω της δεξαμενής εμβάπτισης στον χώρο αποστράγγισης/στεγνώματος και αποθήκευσης (αν η επιφάνειά τους δεν είναι ήδη στεγνή πριν από τη μεταφορά στον χώρο αποθήκευσης). Όπου είναι δυνατόν, τα ξύλινα είδη προς επεξεργασία πρέπει να είναι πλήρως ασφαλισμένα (π.χ. μέσω ιμάντων τάνυσης ή διατάξεων στερέωσης) πριν από την επεξεργασία και κατά τη διεργασία εμβάπτισης, ενώ δεν πρέπει να διακινούνται χειρωνακτικά μέχρις ότου η επιφάνεια των ειδών που υπέστησαν επεξεργασία είναι στεγνή.».
   
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 25 Ιουνίου 2014.
      
         
            Για την Επιτροπή
         
         Janez POTOČNIK
         
            Μέλος της Επιτροπής
         
      
   
   
      (1)  ΕΕ L 167 της 27.6.2012, σ. 1.
   
      (2)  Οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (ΕΕ L 123 της 24.4.1998, σ. 1).
   
      (3)  Οδηγία 2008/79/ΕΚ της Επιτροπής, της 28ης Ιουλίου 2008, για την τροποποίηση της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου με σκοπό την καταχώριση της ουσίας IPBC ως δραστικής ουσίας στο παράρτημα I (ΕΕ L 200 της 29.7.2008, σ. 12).
   
      (4)  Διατίθεται στη διεύθυνση http://echa.europa.eu/documents/10162/19680902/heeg_opinion_18_fully_automated_dipping_en.pdf
   
      ΠΑΡΑΡΤΗΜΑ
      Τα βιοκτόνα που αναφέρονται στα άρθρα 1 και 2 της παρούσας απόφασης περιλαμβάνουν τα βιοκτόνα που παρατίθενται στον κατωτέρω πίνακα, τα οποία ταυτοποιούνται με τον αριθμό αναφοράς της αίτησής τους στο μητρώο βιοκτόνων, καθώς και όλα τα προϊόντα για τα οποία έχει υποβληθεί αίτηση αμοιβαίας αναγνώρισης των εγκρίσεων των εν λόγω προϊόντων:
      
                  2010/7969/7206/UK/AA/8794
               
               
                  2010/7969/7232/UK/AA/8805
               
               
                  2010/8209/8150/UK/AA/10438
               
            
                  2010/7969/7206/UK/AA/9165
               
               
                  2010/7969/7232/UK/AA/9172
               
               
                   
               
            
                  2010/7969/7226/UK/AA/8795
               
               
                  2010/7969/7233/UK/AA/8806
               
               
                   
               
            
                  2010/7969/7226/UK/AA/9166
               
               
                  2010/7969/7233/UK/AA/9173
               
               
                   
               
            
                  2010/7969/7227/UK/AA/8796
               
               
                  2010/7969/7234/UK/AA/8807
               
               
                   
               
            
                  2010/7969/7227/UK/AA/9167
               
               
                  2010/7969/7234/UK/AA/9174
               
               
                   
               
            
                  2010/7969/7228/UK/AA/8797
               
               
                  2010/7969/7759/UK/AA/8808
               
               
                   
               
            
                  2010/7969/7228/UK/AA/9168
               
               
                  2010/7969/7786/UK/AA/8825
               
               
                   
               
            
                  2010/7969/7229/UK/AA/8798
               
               
                  2010/7969/7786/UK/AA/9176
               
               
                   
               
            
                  2010/7969/7229/UK/AA/9169
               
               
                  2010/7969/7787/UK/AA/8826
               
               
                   
               
            
                  2010/7969/7230/UK/AA/8799
               
               
                  2010/7969/7787/UK/AA/9177
               
               
                   
               
            
                  2010/7969/7230/UK/AA/9170
               
               
                  2010/7969/7788/UK/AA/8827
               
               
                   
               
            
                  2010/7969/7231/UK/AA/8800
               
               
                  2010/7969/7788/UK/AA/9175
               
               
                   
               
            
                  2010/7969/7231/UK/AA/9171
               
               
                  2010/1349/8153/UK/AA/10515